钦定古今图书集成/历象汇编/历法典/第108卷 > 大学衍义补 > 请立表测验表 魏崔光
## 钦定古今图书集成/历象汇编/历法典/第108卷 > 大学衍义补 > 请立表测验表 魏崔光

《易》称：“君子以治历明时。”《书》云：“历象日月星辰，迺同律
度量衡。”孔子陈后王之法曰：“谨权量，审法度。”《春秋》“举
先王之正时也，履端于始。”又言：天子有日官。是以昔
在轩辕，容成作历；逮乎帝唐，羲和察影。皆所以审农
时而重民事也。太和十一年，臣自博士迁著作泰司，
载述时旧钟律郎张明豫推步历法，治己丑元，草刱
“未备，及迁中京，转为太史令，未几丧亡，所造致废。臣
中修史，景明初，奏求奉车都尉领太史令赵樊生、著
作佐郎张洪、给事中领太乐令公孙崇等造历，功未
及讫，而樊生又丧。洪出除泾州长史，唯崇独专其任。”
暨永平初，亦已略举。时洪府解停，京又奏令重修前
事，更取太史令赵胜、太庙令庞灵扶、明豫子龙祥，共
集秘书，与崇等详验，推建密历。然天道幽远，测步理
深，候观迁延，岁月滋久，而崇及胜前后并丧。洪所造
历为甲午、甲戌二元，又除豫州司马，灵扶亦除蒲阴
令。洪至豫州，续造甲子、己亥二元，唯龙祥在京，独修
前事，以“皇魏运水德”为甲子元。兼校书郎李业兴本
虽不预，亦知造历为“戊子元，三家之术并未申用。故
贞静处士李谧私立《历法》，言合纪次，求就其兄玚追
取，与洪等所造，递相参考，以知精麤。”臣以仰测晷度，
实难审正，又求更取诸能算术兼解经义者前司徒
司马高绰、驸马都尉卢道虔、前冀州镇东长史祖莹、
前并州秀才王延业、谒者仆射常景，一日集秘书，与
史官“同检疏密，并朝贵十五日一临，推验得失，择其
善者奏闻施用，限至岁终。但世代推移，轨宪时改，上
元今古，考准或异，故三代课步，始卒各别，臣职预其
事，而朽堕已甚，既谢运筹之能，弥愧意算之艺。由是
多历年世，兹业弗成，公私负责，俯仰惭䩄。”灵太后令
曰：“可如所请。”延昌四年冬，太傅、清河王怿、司空尚书
令任城王澄、散骑常侍尚书仆射元恽、侍中领军江
阳王继奏：“天道至远，非人情可量；历数幽微，岂以意
辄度。而议者纷纭，竞起端绪，争指虚远，难可求衷。自
非建标准影，无以验其真伪。顷永平中，虽有考察之

足知当否。令是非有归，争者息竞，然后采其长者，更
议所从。”